Ilmur , Salka Sól og Emmsjé Gauti í hlutverkum sínum . Eldum Rétt „ Eldum rétt rekur nú auglýsingaherferð með þekktum einstaklingum úr skemmtanaiðnaðinum , þar á meðal Emmsjé Gauta , Sölku Sól og Ilmi Kristjánsdótur . “ Þetta þykir stéttarfélaginu Eflingu mikilvægt að komi fram í samhengi við deilur Eflingar og Eldum rétt í ljósi upplýsinga sem fram komu í dag þess efnis að Eldum rétt hefði haft sex starfsmenn á leigu í þrjár til fjórar vikur hjá starfsmannaleigunni Menn í vinnu . Efling og Eldum rétt takast nú á fyrir dómi vegna stefnu rúmenskra verkamanna á hendur síðarnefnda fyrirtækinu fyrir ólöglegan launafrádrátt og nauðungarvinnu . Efling rekur málið fyrir Rúmenana . Í tilkynningu á vef Eflingar kemur fram að í dómsskjölum sem lögð hafi verið fram vegna dómsmálsins komi fram að framkvæmdastjóri Eldum rétt hafi sagt fjölmiðlum ósatt þegar málið var til umfjöllunar fyrr á árinu . Efling minnir á að sömu stjórnendur og ráku Menn í vinnu reki í dag starfsmannaleiguna Seiglu ehf. undir nýrri kennitölu . Kristófer Júlíus Leifsson , framkvæmdastjóri Eldum rétt , tjáði Vísi í júlí að fyrirtækið hefði ráðið starfsfólk frá Mönnum í vinnu og þeir hefðu aðeins unnið þar í fjóra daga . Reikningurinn sem Efling krefðist að yrði greiddur væri fyrir miklu hærri upphæð . Á heimasíðu Eflingar , hvar framkvæmdastjórinn Viðar Þorsteinsson stingur oftast niður penna , er fjallað um nýju dómskjölin . „ Umrædd dómsskjöl sýna með óyggjandi hætti að þrír verkamenn frá Mönnum í vinnu unnu í fjórar vikur hjá Eldum rétt og einn í þrjár viku . Þetta má sjá í tímaskýrslum sem lögmannsstofa Eldum rétt lagði sjálf fram . Reikningur frá starfsmannaleigunni til Eldum rétt sýnir fram á hið sama , en þar eru nöfn verkamannanna og talin upp undir liðnum „ vöruheiti “ . “ Farið er hörðum orðum um Eldum rétt í tilkynningunni og þrír íslenskir listamenn drengir inn í málið . Leikkonan Ilmur Kristjánsdóttir , söng - og leikkonan Salka Sól Eyfeld og rapparinn Emmsjé Gauti . Má ráða að listamennirnir eigi að skammast sín fyrir að taka að sér að auglýsa Eldum rétt en auglýsingarnar hafa verið áberandi í sjónvarpi . „ Eldum rétt rekur nú auglýsingaherferð með þekktum einstaklingum úr skemmtanaiðnaðinum , þar á meðal Emmsjé Gauta , Sölku Sól og Ilmi Kristjánsdótur . “ Efling segir þetta vera í annað sinn sem Eldum rétt hafni sáttatilboði Eflingar .